<classify> MWANDISHI WETU-DODOMA KATIBU Mkuu wa CCM Dk. Bashiru Ally, ameziagiza kamati za siasa zawilaya, kata na matawi kutowateua wagombea wenye sifa za ovyo ikiwemo kashfa zakuhujumu ushirika, kuuza ardhi za wananchi na wenye mwenendo usioaminika kwenyejamii. Kauli hiyo imekuja wakati CCM, kikiendelea na michakato ya uchaguzindani ya chama kwa ajili ya kupata wagombea wa nafasi za uenyekiti wa Serikaliza Mitaa,Vijiji na Vitongoji kwa ajili ya kupigiwa kura Novemba 24, mwaka huu. Dk. Bashiru ametoa maelekezo hayo wakati kamati za siasa zikiendeleana vikao katika maeneo yote nchini, kwa ajili ya kuwafanyia tathmini wagombeawote waliojitokeza kuomba ridhaa ya chama hicho, kuwania nafasi katika Serikaliza mitaa, vitongoni na vijiji unaotarajiwa kufanyika mwezi ujao. Kwa mujibu wa taarifa kutoka Makao Mkauu wa CCM mjini Dodomailiyotolewa jana, ilisema Dk. Bashiru alitoa agizo hilo juzi, alipokuwa akizungumzakwenye mkutano wa ndani wa wenyeviti wa mashina, viongozi wa CCM na Serikalingazi zote za mikoa, wilaya, kata namatawi, akiwa wilayani Liwale mkoani Lindi. Tukitaka kuzuia viongozi wababaishaji, Kangomba, Obutura,wadhulumaji wa ardhi, tuwe makini kwenye uchaguzi huu. Kama kuna kiongozialiwahi kuuza ardhi kwa kuwaibia wananchi, asiteuliwe na vikao vya CCM na kamaakihonga akapitishwa, wananchi msimchague mtu huyo na sisi tutashughulika nawaliomteua. CCM haiingii kwenye uchaguzi ili tu kushinda na kupata viongozi, ilainaingia ili ishinde na ipate viongozi bora watakao wahudumia wananchi, kwakuwa imeahidi kuwatumikia wananchi kwa haki, alisema Dk. Bashiru. Aliwataka wana CCM watakaoshindwa kwa namana yoyote kwenye kura zamaoni kutosusa kwa hasira na kwenda vyama vingine kwa kwa sababu awamu hii chamakitaweka nguvu zaidi eneo ambalo mwana CCM amehama na kwenda kugombea upinzani,hivyo CCM itamshinda naye atakufa kisiasa. Dk. Bashiru pia alielekeza kuwa mwana CCM yeyote atakayeshindwakwenye kura za maoni kwa hujuma, atulie na kushirikiana na aliyeshinda, baadaya uchaguzi atasikilizwa na waliohusika na hujuma watawajibishwa kwa mujibu wakatiba na kanuni za chama. Alisisitiza na kutolea maelekezo kero mbalimbali za wananchi ikiwemo migogoro ya ardhi, ndoa, huduma za kijamiina kuagiza viongozi wa Serikali ngazi za wilaya kuzishughulikia kwa kuwa nyingizilitakiwa kuishia huko. Alitumia fursa hiyo, kusisitiza viongozi kusikiliza changamoto zawatu na kuzitafutia majibu. Ziara hiyo ya Dk. Bashiru ni sehemu ya muendelezo wa utekelezaji wamaelekezo ya Halmashauri Kuu ya Taifa NEC ya kwa viongozi kuendelea kuwakaribu na wananchi, kuwasikiliza na kushughulikia changamoto zao. Kwa mujibu wa ratiba ya CCM iliyotolewa na Katibu wa Halmashauri Kuu,Itikadi na Uenezi, Humphrey Polepole, ilieleza kuwa mchakato mzima ndani yachama hicho ambapo Oktoba 7 12 Oktoba, 2019: ilikuwa kuchukua na kurejeshafomu za kuomba kugombea Uenyekiti wa Mitaa, Vijiji na Ujumbe wa Serikali zaVijiji na Mitaa kwa Makatibu wa Matawi ya CCM kote nchini. Oktiba 13 Oktoba, 2019: Kamati za Siasa za matawi kujadili wagombeana kutoa Mapendekezo yake kwa Kamati za Siasa za Kata Oktoba 14 15 O, 2019: Kamati za Siasa za Kata kujadili wagombea nakutoa mapendekezo yake kwa Kamati za Siasa za Wilaya Oktoba 16 18, 2019: Kamati za Siasa za wilaya kujadili wagombea nakufanya uteuzi wa wagombea kwa ajili ya kupigiwa kura za maoni na mkutano wawanachama wote wa tawi. Oktoba 19 20, 2019: Mikutano ya kura za Maoni ya nafasi yaMwenyekiti wa Mtaa au Kijiji Mkutano wa Wanachama wote wa Tawi BAADA YA KURA ZAMAONI Oktoba 21, 2019: Kamati za Siasa za Halmashauri Kuu za Matawikujadili wagombea na kutoa mapendekezo yake kwa Kamati za Siasa za HalmashauriKuu ya Kata Oktoba 22 23, 2019: Kamati za Siasa za Halmashauri Kuu za Katakujadili wagombea na kutoa mapendekezo yake kwa Kamati za Siasa za Wilaya Oktoba 24 26, 2019: Kamati za Siasa za Halmashauri Kuu za Wilayakujadili wagombea na kutuma mapendekezo yake kwa Halmashauri Kuu ya CCM yaWilaya. Oktoba 27 28, 2019: Halmashauri Kuu ya CCM ya Wilaya Kufanya Uteuziwa Mwisho wa Wanachama watakaogombea Uenyekiti wa Mtaa, Ujumbe wa Kamati yaMtaa, Uenyekiti wa Kijiji na Ujumbe wa Halmashauri ya Kijiji. RATIBA YASERIKALI Oktoba 8 14, 2019: Zoezi la uandikishaji wapiga kura siku saba tu kwaMwananchi mkaazi wa Mtaa Kijiji na Kitongoji Oktoba 29, 2019: Kuanza kuchukua fomu za kugombea Novemba 4, 2019: Tarehe ya Mwisho ya kurejesha fomu kwa Msimamizi Novemba 10, 2019: Uwasilishaji wa ratiba za kampeni kwa Msimamizi Novemba 17 23, 2019: Kampeni za Uchaguzi wa Serikali za Mitaa,Vijiji na Vitongoji Novemba 24, 2019: Uchaguzi wa Serikali za Mitaa, Vijiji na Vitongoji.  <topic>: KITAIFA 